title: A Bizottság (EU) 2020/206 végrehajtási rendelete (2020. február 14.) a Theobroma cacao L. növényből származó gyümölcshús, rostos gyümölcslé és gyümölcslé-koncentrátum (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról (EGT-vonatkozású szöveg)

text:
                  17.2.2020

                  HU

                  Az Európai Unió Hivatalos Lapja

                  L 43/66

         A BIZOTTSÁG (EU) 2020/206 VÉGREHAJTÁSI RENDELETE
         (2020. február 14.)
         a Theobroma cacao L. növényből származó gyümölcshús, rostos gyümölcslé és gyümölcslé-koncentrátum (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 15. cikke (4) bekezdésére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban. A harmadik országból származó hagyományos élelmiszerek az (EU) 2015/2283 rendelet 3. cikkének értelmében vett új élelmiszereknek minősülnek.

                     (2)

                     Az (EU) 2017/2468 bizottsági végrehajtási rendelet (2) adminisztratív és szakmai követelményeket állapít meg a harmadik országokból származó hagyományos élelmiszerekre vonatkozóan.

                     (3)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (3).

                     (4)

                     Az (EU) 2015/2283 rendelet 15. cikkének (4) bekezdése értelmében a Bizottság határoz a harmadik országokból származó hagyományos élelmiszerek engedélyezéséről és az Unión belül történő forgalomba hozataláról.

                     (5)

                     2019. január 30-án és 2019. március 28-án a Nestec York Ltd. és a Cabosse Naturals NV. (a továbbiakban: kérelmezők) bejelentette a Bizottságnak arra vonatkozó szándékát arra vonatkozó szándékát, hogy a Theobroma cacao L. növényből származó gyümölcshúst, rostos gyümölcslevet és gyümölcslé-koncentrátumot (a továbbiakban: kakaónövényből származó gyümölcshús) az (EU) 2015/2283 rendelet 14. cikke szerinti, harmadik országból származó hagyományos élelmiszerként forgalomba hozza az uniós piacon. A kérelmezők a Theobroma cacao L. növényből előállított gyümölcshús, rostos gyümölcslé és gyümölcslé-koncentrátum általános népesség által, önmagában vagy élelmiszer-összetevőként történő fogyasztásának engedélyezését kérték.

                     (6)

                     Az (EU) 2017/2468 végrehajtási rendelet 7. cikkének (2) bekezdése alapján a Bizottság a bejelentés érvényességével kapcsolatban kiegészítő információkat kért a kérelmezőktől. A kért információkat 2019. április 12-én és 2019. június 20-án nyújtották be.

                     (7)

                     A kérelmezők által benyújtott adatok igazolják, hogy a Theobroma cacao L. növényből származó gyümölcshús, rostos gyümölcslé és gyümölcslé-koncentrátum élelmiszerként történő biztonságos felhasználásának hagyománya van Brazíliában.

                     (8)

                     A Bizottság az (EU) 2015/2283 rendelet 15. cikke (1) bekezdésének megfelelően 2019. május 22-én és 2019. június 20-án továbbította az érvényes bejelentéseket a tagállamoknak és az Európai Élelmiszerbiztonsági Hatóságnak (a továbbiakban: Hatóság).

                     (9)

                     A Bizottsághoz az (EU) 2015/2283 rendelet 15. cikkének (2) bekezdésében meghatározott négy hónapos határidőn belül sem a tagállamoktól, sem a Hatóságtól nem érkezett be megfelelően indokolt biztonsági kifogás a Theobroma cacao L. növényből származó gyümölcshús, rostos gyümölcslé és gyümölcslé-koncentrátum Unión belüli forgalomba hozatalát illetően.

                     (10)

                     A Bizottságnak ezért engedélyeznie kell a Theobroma cacao L. növényből származó gyümölcshús, rostos gyümölcslé és gyümölcslé-koncentrátum Unión belüli forgalomba hozatalát, és naprakésszé kell tennie az új élelmiszerek uniós jegyzékét.

                     (11)

                     Az (EU) 2017/2470 végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk

               (1)   Az e rendelet mellékletében meghatározott, a Theobroma cacao L. növényből származó gyümölcshúst, rostos gyümölcslét és gyümölcslé-koncentrátumot fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.

               (2)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és címkézési követelményeket.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről

                  az elnök

               Ursula VON DER LEYEN

            (1)  HL L 327., 2015.12.11., 1. o.

            (2)  A Bizottság (EU) 2017/2468 végrehajtási rendelete (2017. december 20.) a harmadik országokból származó hagyományos élelmiszerekre vonatkozó adminisztratív és szakmai követelményeknek az új élelmiszerekről szóló (EU) 2015/2283 európai parlamenti és tanácsi rendelettel összhangban történő meghatározásáról (HL L 351., 2017.12.30., 55. o.).

            (3)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        1.

                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                       „Theobroma cacao L. növényből származó gyümölcshús, rostos gyümölcslé és gyümölcslé-koncentrátum (harmadik országból származó hagyományos élelmiszer)

                                    Nincs meghatározva

                                    Az új élelmiszer megnevezése az azt tartalmazó élelmiszerek jelölésén (a felhasznált formától függően): »kakaónövényből (Theobroma cacao L.) származó gyümölcshús«, »kakaónövényből (Theobroma cacao L.) származó rostos gyümölcslé« vagy »kakaónövényből (Theobroma cacao L.) származó gyümölcslé-koncentrátum«.”

                        2.

                        A 2. táblázat (Specifikációk) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Specifikációk

                                       „Theobroma cacao L. növényből származó gyümölcshús, rostos gyümölcslé és gyümölcslé-koncentrátum
                                    (harmadik országból származó hagyományos élelmiszer)

                                       Leírás/meghatározás:

                                    A hagyományos élelmiszer a kakaónövényből (Theobroma cacao L.) származó gyümölcshús, amely »a kakaóbabokat körülvevő vizenyős, nyálkás, savanykás anyag«.
                                    A kakaónövény gyümölcshúsának kinyeréséhez a kakaófa termését felnyitják, majd a héjat és a kakaóbabokat eltávolítják; a gyümölcshúst ezt követően pasztőrözik és lefagyasztják. A kakaónövényből származó rostos gyümölcslét és/vagy gyümölcslé-koncentrátumot az alapanyag feldolgozását (enzimes kezelés, pasztőrözés, szűrés és sűrítés) követően állítják elő.

                                       A kakaónövényből származó gyümölcshús, rostos gyümölcslé és gyümölcslé-koncentrátum jellemző összetételére vonatkozó adatok

                                    Fehérje (g/100 g): 0,0 – 2,0
                                    Összes zsír (g/100 g): 0,0 – 0,2
                                    Összes cukor (g/100 g): > 11,0
                                    Brix-fok (° Brix): ≥ 14
                                    pH-érték: 3,3 – 4,0

                                       Mikrobiológiai kritériumok

                                    Összcsíraszám (aerob): < 10 000  CFU (1)/g
                                    Enterobacteriaceae: ≤ 10 CFU/g

                                       Salmonella: 25 g-os mintában nincs jelen

               (1)  CFU: telepképző egység.”


title: A Bizottság (EU) 2020/207 végrehajtási rendelete (2020. február 14.) a 142/2011/EU rendeletnek a kedvtelésből tartott állatok Szaúd-Arábiából származó eledelének behozatala tekintetében történő módosításáról (EGT-vonatkozású szöveg)

text:
                  17.2.2020

                  HU

                  Az Európai Unió Hivatalos Lapja

                  L 43/69

         A BIZOTTSÁG (EU) 2020/207 VÉGREHAJTÁSI RENDELETE
         (2020. február 14.)
         a 142/2011/EU rendeletnek a kedvtelésből tartott állatok Szaúd-Arábiából származó eledelének behozatala tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 41. cikke (4) bekezdésére,
         mivel:

                     (1)

                     A 142/2011/EU bizottsági rendelet (2) megállapítja az 1069/2009/EK rendelet végrehajtására vonatkozó szabályokat, többek közt a kedvtelésből tartott állatok eledelének behozatalára vonatkozó köz- és állategészségügyi feltételeket.

                     (2)

                     A kedvtelésből tartott állatok eledelének – beleértve a műcsontot – az Unióba történő behozatalára és az Unió területén történő átszállítására vonatkozó követelményeket a 142/2011/EU rendelet XIV. melléklete II. fejezetének 1. szakasza állapítja meg, ideértve a harmadik országok jegyzékét is az említett szakasz 2. táblázatának 12. sorában.

                     (3)

                     A Szaúd-arábiai Királyság illetékes hatóságai arról biztosították a Bizottságot, hogy országuk be tudja tartatni a vonatkozó egészségügyi feltételeket és kielégítő garanciákat tud nyújtani a kedvtelésből tartott állatok baromfiból származó eledelének előállítására vonatkozó ellenőrzések tekintetében. Ezért Szaúd-Arábiát indokolt felvenni azon harmadik országok jegyzékébe, amelyekből kedvtelésből tartott állatok baromfiból származó feldolgozott eledele behozható az Unióba, illetve átszállítható az Unión területén.

                     (4)

                     A 142/2011/EU rendelet XIV. melléklete II. fejezetének 1. szakaszában található 2. táblázatot ezért a fentieknek megfelelően módosítani kell.

                     (5)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 142/2011/EU rendelet XIV. melléklete II. fejezetének 1. szakaszában található 2. táblázat az e rendelethez tartozó melléklet szövegének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről

                  az elnök

               Ursula VON DER LEYEN

            (1)  HL L 300., 2009.11.14., 1. o.

            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).

            MELLÉKLET
            A 142/2011/EU rendelet XIV. melléklete II. fejezetének 1. szakaszában megadott 2. táblázat 12. sorának helyébe a következő szöveg lép:

                           „12

                           Kedvtelésből tartott állatok eledele, beleértve a műcsontot

                                       a)

                                       Kedvtelésből tartott állatok feldolgozott eledele és műcsontok esetében: a 35. cikk a) pontjának i. és ii. alpontjában említett anyagok.

                                       b)

                                       Kedvtelésből tartott állatok nyers eledele esetében: a 35. cikk a) pontjának iii. alpontjában említett anyagok.

                           A kedvtelésből tartott állatok eledelét és a műcsontot a XIII. melléklet II. fejezetével összhangban kellett előállítani.

                                       a)

                                       Kedvtelésből tartott állatok nyers eledele esetében:
                                       A 206/2010/EU rendelet II. mellékletének 1. részében vagy a 798/2008/EK rendelet I. mellékletében felsorolt azon harmadik országok, amelyekből a tagállamok engedélyezik az ugyanazon állatfajból származó friss hús behozatalát, feltéve, hogy csak a csontos hús behozatala engedélyezett.
                                       Halból származó anyagok esetében a 2006/766/EK határozat II. mellékletében felsorolt harmadik országok.

                                       b)

                                       Műcsont és kedvtelésből tartott állatok eledele a nyers eledel kivételével:
                                       A 206/2010/EU rendelet II. mellékletének 1. részében felsorolt harmadik országok, valamint az alábbi országok:

                                                   (JP) Japán

                                                   (EC) Ecuador

                                                   (LK) Sri Lanka

                                                   (TW) Tajvan

                                                   (SA) Szaúd-Arábia (kizárólag kedvtelésből tartott állatok baromfiból származó feldolgozott eledele)

                                             Halból származó anyagokból előállított, kedvtelésből tartott állatoknak szánt feldolgozott eledel esetében a 2006/766/EK határozat II. mellékletében felsorolt harmadik országok.

                                       a)

                                       Kedvtelésből tartott állatok konzervált eledele esetében: a XV. melléklet 3(A) fejezete.

                                       b)

                                       Kedvtelésből tartott állatok feldolgozott eledele esetében, kivéve a konzervált eledelt: a XV. melléklet 3(B) fejezete.

                                       c)

                                       Műcsont esetében: a XV. melléklet 3(C) fejezete.

                                       d)

                                       Kedvtelésből tartott állatok nyers eledele esetében: a XV. melléklet 3(D) fejezete.”


title: A Bizottság (EU) 2020/208 végrehajtási rendelete (2020. február 14.) az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról szóló 29/2009/EK bizottsági rendelet módosításáról (EGT-vonatkozású szöveg)

text:
                  17.2.2020

                  HU

                  Az Európai Unió Hivatalos Lapja

                  L 43/72

         A BIZOTTSÁG (EU) 2020/208 VÉGREHAJTÁSI RENDELETE
         (2020. február 14.)
         az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról szóló 29/2009/EK bizottsági rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 44. cikke (1) bekezdése a) pontjára,
         mivel:

                     (1)

                     Az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról szóló 29/2009/EK bizottsági rendelet (2)konkrét üzemeltetési módszerek alkalmazását írja elő a fedélzeti és a földi berendezések közötti adatcsere tekintetében. Az átjárhatóság és a folytonos működés megvalósítása érdekében ezeket az üzemeltetési módszereket egységesen kell alkalmazni.

                     (2)

                     Az EUROCAE ED-120 „Safety and Performance Requirements Standard for Air Traffic Data Link Services in Continental Airspace” (A kontinentális légtérben nyújtott légiforgalmi adatkapcsolat-szolgáltatások biztonsági és teljesítménykövetelményeire vonatkozó szabványok) című dokumentumát a közelmúltban felülvizsgálták annak érdekében, hogy töröljék a DM 89 „MONITORING [unit name] [frequency]” fedélzetről leadott üzenetre mint az adatkapcsolat-műveletek támogatásához szükséges üzenetre való valamennyi hivatkozást. A 29/2009/EK rendeletben szereplő, az ED-120-ra való jelenlegi hivatkozás már nem tükrözi megfelelően a szabványok és az üzemeltetési elvek alakulását, és nem támogatja a több új ATM-funkcióval kiegészült, tanúsítvánnyal rendelkező légi járművek adatkapcsolat-műveleteit.

                     (3)

                     Ezért a 29/2009/EK rendeletben meghatározott műszaki minimumelőírásokat, amelyeknek a légijármű-üzemeltetőknek meg kell felelniük, ennek megfelelően módosítani kell.

                     (4)

                     Az e rendeletben előírt intézkedések összhangban vannak az (EU) 2018/1139 rendelet 127. cikkének (1) bekezdése értelmében létrehozott bizottság véleményével,

               ELFOGADTA EZT A RENDELETET:

            1. cikk
            A 29/2009/EK rendelet III. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről

                  az elnök

               Ursula VON DER LEYEN

            (1)  HL L 212., 2018.8.22., p. 1.

            (2)  A Bizottság 29/2009/EK rendelete (2009. január 16.) az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról (HL L 13., 2009.1.17., 3. o.).

            MELLÉKLET
            A 29/2009/EK rendelet III. melléklete 11. pontjának helyébe a következő szöveg lép:

                           „11.

                           Az Eurocae ED-120, A kontinentális légtérben nyújtott légiforgalmi adatkapcsolat-szolgáltatások biztonsági és teljesítményi követelményekre vonatkozó szabványok, 2004. májusi kiadás, az alábbi módosításokkal együtt:

                                       a)

                                       az üzemeltetőkre vonatkozóan:

                                                   —

                                                   a 2007 áprilisában közzétett 1. módosítás és a 2007 októberében közzétett 2. módosítás, vagy

                                                   —

                                                   a 2007 áprilisában közzétett 1. módosítás, a 2007 októberében közzétett 2. módosítás és a 2009 szeptemberében közzétett 3. módosítás;

                                       b)

                                       az ATS-szolgáltatókra vonatkozóan:

                                                   —

                                                   a 2007 áprilisában közzétett 1. módosítás, a 2007 októberében közzétett 2. módosítás és a 2009 szeptemberében közzétett 3. módosítás.”


title: A Tanács (EU) 2020/211 Végrehajtási Rendelete (2020. február 17.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

text:
                  17.2.2020

                  HU

                  Az Európai Unió Hivatalos Lapja

                  LI 43/1

         A TANÁCS (EU) 2020/211 VÉGREHAJTÁSI RENDELETE
         (2020. február 17.)
         a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2012. január 18-án elfogadta a 36/2012/EU rendeletet.

                     (2)

                     Tekintettel arra, hogy prominens üzletemberek jelentős mértékű nyereségre tesznek szert az Aszad-rezsimmel fenntartott kapcsolataik folytán, viszonzásul pedig pénzügyi segítséget nyújtanak az említett rezsimnek, többek között bizonyos prominens üzletemberek és szervezetek által az állam támogatását élvező társaságokkal a kisajátított földterületek fejlesztésére létrehozott közös vállalkozásokon keresztül, az említett üzletemberek és szervezetek az Aszad-rezsim támogatói és haszonélvezői, többek között a kisajátított tulajdon használata révén.

                     (3)

                     Az Aszad-rezsim ráadásul olyan személyek földjét sajátítja ki, akik a szíriai konfliktus miatt lakóhelyük elhagyására kényszerültek, és ezzel megakadályozza e személyeket abban, hogy visszatérhessenek otthonaikba.

                     (4)

                     Nyolc természetes személyt és két szervezetet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékébe.

                     (5)

                     A 36/2012/EU rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 36/2012/EU rendelet II. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 17-én.

                  a Tanács részéről

                  az elnök

               J. BORRELL FONTELLES

            (1)  HL L 16., 2012.1.19., 1. o.

            MELLÉKLET

               1.
               A 36/2012/EU rendelet II. mellékletének A. szakaszában (Személyek) foglalt jegyzék a következő személyekkel egészül ki:

                           Név

                           Azonosító adatok

                           A jegyzékbe vétel okai

                           A jegyzékbe vétel időpontja

                           „288.

                           Yasser Aziz ABBAS
                           (más néven: Yasser, Yaser, Yasr; Aziz, Aziz; Abbas, Abas; ياسر عزيز عباس)

                           Neme: férfi
                           Születési idő: 1978.8.22.
                           Állampolgárság: szír
                           Rokoni/üzleti/ szervezeti vagy partneri/egyéb kapcsolatok: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group

                           Szíriában tevékenykedő prominens üzletember. Üzleti ügyletek, többek között üzemanyag-csempészet és fegyverátadások révén támogatja a rezsimet, illetve ezek révén a rezsim haszonélvezője. Yasser Aziz Abbas a szíriai rezsim nevében elősegíti a kőolajimportot, és ezzel nyereségre tesz szert. A rezsimmel ápolt kapcsolatainak köszönhetően kedvező üzleti lehetőségeket szerez és preferenciális elbánásban részesül.

                           2020.2.17.

                           289.

                           Mahir BurhanEddine AL-IMAM
                           (más néven: ماهر برهان الدين الإمام)

                           Neme: férfi
                           Állampolgárság: szír
                           Beosztás: a Telsa Group / Telsa Telecom vezérigazgatója
                           Rokoni/üzleti/ szervezeti vagy partneri/egyéb kapcsolatok: Telsa Group / Telsa Telecom; Tazamon Contracting LLC; Castro LLC

                           Szíriában tevékeny prominens üzletember, üzleti érdekekkel a turisztikai, a távközlési és az ingatlanszektorban. A rezsim támogatását élvező Telsa Communication Group és a Castro LLC ügyvezető igazgatójaként, valamint egyéb üzleti érdekeltségein keresztül Mahir BurhanEddine Al-Imam a rezsim haszonélvezője, továbbá támogatja a rezsim finanszírozási és lobbipolitikáját, valamint építéspolitikáját.

                           2020.2.17.

                           290.

                           Waseem AL-KATTAN
                           (más néven: Waseem, Wasseem, Wassim, Wasim, Anouar, Al-Kattan, Al-Katan, Al-Qattan, Al-Qatan; قطان وسيم, وسيم أنوار القطان)

                           Neme: férfi
                           Születési idő: 1976.3.4.
                           Állampolgárság: szíriai
                           Beosztás: a damaszkuszi vidéki tartományi kereskedelmi kamara elnöke
                           Rokoni/üzleti/ szervezeti vagy partneri/egyéb kapcsolatok:
                           Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; a Szíriai Kereskedelmi Kamarák Szövetségének kincstárnoka

                           Szíriában tevékeny prominens üzletember, aki a rezsim haszonélvezője és támogatója. Több vállalkozás és holdingtársaság tulajdonosa, amelyek a gazdaság különböző ágazataiban érdekeltek és tevékenykednek, például az ingatlanszektorban, a luxusszálloda-iparban és kereskedelmi központokban. Waseem Al-Kattan gyorsan prominens üzletemberré vált azáltal, hogy megadóztatta az ostrom alatt álló Kelet-Gútába csempészett árukat, jelenleg pedig a klientizmus agresszív formáiban való részvételével támogatja a rezsimet. Waseem Al-Kattan pénzügyi előnyökre tesz szert azáltal, hogy a rezsimhez fűződő szoros kapcsolatai miatt kedvezményesen nyer el a kormányzati szervek által odaítélt közbeszerzéseket, engedélyeket és szerződéseket.

                           2020.2.17.

                           291.

                           Amer FOZ
                           (más néven: عامر فوز)

                           Neme: férfi
                           Születési idő: 1976.3.11.
                           Állampolgárság: szír
                           Útlevélszám: 06010274747
                           Beosztás: az ASM International General Trading LLC (ASM International Trading) vezérigazgatója
                           Rokoni/üzleti/ szervezeti vagy partneri/egyéb kapcsolatok: az EU által jegyzékbe vett Samer Foz; az EU által jegyzékbe vett Aman Holding (Aman Damascus Joint Stock Company); ASM International General Trading LLC (ASM International Trading).

                           Prominens üzletember, akinek személyes és családi üzletei – például az Aman Holding (korábbi nevén: Aman Group) – a szíriai gazdaság számos ágazatában érdekeltek és tevékenyek. Az Aman Holdingon keresztül tesz szert pénzügyi haszonra azáltal, hogy kereskedelmi lehetőségekhez jut, valamint támogatja az Aszad-rezsimet. Ennek keretében többek között részt vesz a Marota City elnevezésű, a rezsim által támogatott projekt fejlesztésében. 2012-től az ASM International Trading LLC vezérigazgatója is.
                           Kapcsolatban áll testvérével, Samer Fozzal, akit az EU 2019 januárjában vett jegyzékbe mint olyan Szíriában tevékeny prominens üzletembert, aki a rezsim támogatója vagy haszonélvezője.

                           2020.2.17.

                           292.

                           Saqr RUSTOM
                           (más néven: Saqr, Saqer; As’ad, Asaad, Asad; Al-Rustom, Al-Rostom; صقر رستم, صقر أسعد الرستم)

                           Neme: férfi
                           Állampolgárság: szír
                           Beosztás: a homszi nemzeti védelmi erők vezetője
                           Rokoni/üzleti/ szervezeti vagy partneri/egyéb kapcsolatok: Damas Real Estate Development and Investment LLC

                           A nemzeti védelmi erők homszi helyi ágának (a rezsimet támogató milícia - Sabiha) vezetője. Felelős a nemzeti védelmi erők homszi helyi ágának részvételéért a szíriai polgári lakosság brutális elnyomásában. A milíciája révén Saqr Rustom több ízben húzott hasznot a háborúból, így tehát egyaránt a szíriai rezsim haszonélvezője és támogatója. Kapcsolatban áll egy jegyzékbe vett személlyel, Bassam Hassannal, a nagybátyjával, akivel közösen, ingatlanprojektekbe irányuló beruházások céljából létrehozták a Damas Real Estate Development and Investment LLC-t.

                           2020.2.17.

                           293.

                           Abdelkader SABRA
                           (más néven: Abdelkader, Abd el Kader, Abd al Kader, Abdul Kader Abd al Qadr, Abdul Qadr; Sabra, Sabrah; عبد القادر صبرا; عبد القادر صبره)

                           Neme: férfi
                           Születési idő: 1955.9.14.
                           Állampolgárság: szíriai; libanoni
                           Beosztás: a Sabra Maritime Agency tulajdonosa, a szíriai–török üzletemberek tanácsának vezetője; a Phoenicia Tourism Company alapító partnere; a szíriai Tengeri Hajózási Kamara elnöke
                           Rokoni/üzleti/ szervezeti vagy partneri/egyéb kapcsolatok:
                           Phoenicia Tourism Company (شركة فينيقيا للسياحة); Sabra Maritime Agency (كالة صبره البحرية)

                           Szíriában különösen a tengeri és az idegenforgalmi ágazatokban több gazdasági érdekeltséggel rendelkező prominens üzletember. A hajózási ágazat kiemelten fontos szereplőjeként és Rami Makhlouf (a rezsim támogatója és Bassár el-Aszad unokatestvére) szoros üzleti partnereként Abdelkader Sabra pénzügyi és gazdasági támogatást nyújt a szíriai rezsimnek, többek között offshore vállalatokon keresztül. Abdelkader Sabra a rezsimhez fűződő kapcsolatainak köszönhetően ki tudta terjeszteni tevékenységeit az ingatlanágazatban. Pénzmosásban, valamint a szíriai rezsimet és annak szövetségeseit támogató kereskedelmi tevékenységekben is részt vesz.

                           2020.2.17.

                           294.

                           Khodr Ali TAHER
                           (más néven: خضر علي طاه)

                           Neme: férfi
                           Születési idő: 1976
                           Állampolgárság: szíriai
                           Beosztás: az Ella Media Services igazgatója és tulajdonosa; a Castle Security and Protection és a Jasmine Contracting Company alapító partnere; a Syrian Hotel Management Company elnöke és alapító partnere; az Ematel igazgatója és tulajdonosa
                           Rokoni/üzleti/ szervezeti vagy partneri/egyéb kapcsolatok:
                           Citadel for Protection; Guard and Security Services (Castle Security and protection); Ematel LLC (Ematel Communications); Syrian Hotel Management Company; Jasmine Contracting Company

                           A szír gazdaság számos ágazatában tevékeny prominens üzletember, ideértve a személy- és vagyonvédelmet, a mobiltelefon-kiskereskedelmet, a szállodaigazgatást, a reklámszolgáltatásokat és a belföldi pénzátutalási szolgáltatásokat.
                           Üzleti tevékenységein keresztül támogatja a rezsimet és annak haszonélvezője is egyben, valamint csempészetben és nyerészkedésben is érintett. Khodr Ali Taher több vállalat tulajdonosa, illetve alapító partnere. Üzleti kapcsolatokat tart fenn a rezsimmel, többek között azáltal, hogy közös vállalkozásban vesz részt a szíriai közlekedési és idegenforgalmi vállalattal, amely kétharmad részben az Idegenforgalmi Minisztérium tulajdona.

                           2020.2.17.

                           295.

                           Adel Anwar AL-OLABI
                           (más néven: Adel Anouar el-Oulabi; Adil Anwar al-Olabi; عادل أنور العلبي)

                           Neme: férfi
                           Születési idő: 1976
                           Állampolgárság: szíriai
                           Beosztás: a Damascus Cham Holding Company (DCHC) alelnöke; Damaszkusz kormányzója

                           Prominens üzletember; támogatást nyújt a rezsim számára és annak haszonélvezője is egyben. A damaszkuszi kormányzóság befektetési szerveként működő Damascus Cham Holding Company (DCHC) alelnöke; a DCHC feladata a damaszkuszi kormányzóság ingatlanainak kezelése és a Marota City projekt megvalósítása.
                           Adel Anwar Al-Olabi egyben Damaszkusz kormányzója is, a tisztségre Bassár el-Aszad nevezte ki 2018 novemberében. Damaszkusz kormányzójaként és a DCHC alelnökeként felelős azokért az intézkedésekért, amelyek – elsősorban a Marota City projekten keresztül – a rezsimnek Damaszkuszban a kisajátított földterületek fejlesztésére vonatkozó politikájának (többek között a 66. sz. rendelet és a 10. sz. törvény) végrehajtására irányulnak.

                           2020.2.17.”

               2.
               A 36/2012/EU rendelet II. mellékletének B. pontjában (Szervezetek) foglalt jegyzék a következő szervezetekkel egészül ki:

                           Név

                           Azonosító adatok

                           A jegyzékbe vétel okai

                           A jegyzékbe vétel időpontja

                           „77.

                           Al Qatarji Company
                           (más néven: Qatarji International Group; Al-Sham and Al-Darwish Company; Khatirji / Katarji / Katerji Group; مجموعة/شركة قاطرخي)

                           A szervezet típusa: magánvállalkozás
                           Gazdasági ágazat: import/export, teherszállítás; kőolaj- és nyersanyagellátás
                           Az igazgató/vezető neve: (az EU által jegyzékbe vett) Hussam AL-QATIRJI vezérigazgató
                           Tényleges tulajdonos: (az EU által jegyzékbe vett) Hussam AL-QATIRJI
                           Székhely: Mazzah, Damaszkusz, Szíria
                           Rokoni/üzleti/ szervezeti vagy partneri/egyéb kapcsolatok:
                           Arvada/Arfada Petroleum Company JSC

                           A szír gazdaság több ágazatában tevékenykedő prominens vállalat. Az Al Qatarji Company, amelynek igazgatóságát Hossam Qatarji, a Szír Nemzetgyűlés jegyzékbe vett tagja irányítja, a következők révén támogatja a szíriai rezsimet, amelynek a haszonélvezője is egyben: élelmiszerimport és -export leple alatt elősegíti a rezsim és a különböző szereplők – így például az ISIS (Dáis) – közötti üzemanyag-, fegyver- és lőszer-kereskedelmet, támogatja a rezsim mellett harcoló milíciákat és a rezsimmel fennálló kapcsolataiból hasznot húzva terjeszti ki kereskedelmi tevékenységét.

                           2020.2.17.

                           78.

                           Damascus Cham Holding Company
                           (más néven: Damascus Cham Private Joint Stock Company; القابضة الشام دمشق)

                           A szervezet típusa: a magánjog hatálya alá tartozó állami tulajdonú vállalat
                           Gazdasági ágazat: ingatlanfejlesztés
                           Az igazgató/vezető neve:
                           (az EU által jegyzékbe vett) Adel Anwar AL-OLABI, az igazgatótanács alelnöke és Damaszkusz kormányzója
                           Tényleges tulajdonos: Damaszkusz kormányzósága
                           Rokoni/üzleti/ szervezeti vagy partneri/egyéb kapcsolatok:
                           (az EU által jegyzékbe vett) Rami Makhlouf; (az EU által jegyzékbe vett) Samer Foz; (az EU által jegyzékbe vett) Mazen Tarazi;
                           Talas csoport, tulajdonosa: (az EU által jegyzékbe vett) Anas Talas üzletember; (az EU által jegyzékbe vett) Hayan Mohammad Nazem Qaddour és (az EU által jegyzékbe vett) Maen Rizk Allah Haykal magánbefektetők tulajdonában lévő Exceed Development and Investment Company; (az EU által jegyzékbe vett) Khaled Al-Zubaidi és (az EU által jegyzékbe vett) Nader Qalei.

                           A Damaszkusz Cham Holding Company-t a rezsim a damaszkuszi kormányzóság befektetési ágaként hozta létre a damaszkuszi kormányzóság ingatlanainak kezelésére és a Marota City projekt végrehajtására; utóbbi luxusingatlan-projekt különösen a 66. sz. rendelet és a 10. sz. törvény értelmében kisajátított földterületeken alapul.
                           A Marota City projekt végrehajtásának irányításával a Damascus Cham Holding (amelynek alelnöke a damaszkuszi kormányzó) támogatja a szíriai rezsimet és annak haszonélvezője is egyben, továbbá előnyöket biztosít a rezsimmel szoros kapcsolatot ápoló üzletemberek számára, akik köz- és magánszféra közötti partnerségek révén jövedelmező megállapodásokat kötöttek a Damaszkusz Cham Holding Company-val.

                           2020.2.17.”


title: A Bizottság (EU) 2020/218 végrehajtási rendelete (2020. február 17.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 309. alkalommal történő módosításáról

text:
                  18.2.2020

                  HU

                  Az Európai Unió Hivatalos Lapja

                  L 44/15

         A BIZOTTSÁG (EU) 2020/218 VÉGREHAJTÁSI RENDELETE
         (2020. február 17.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 309. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2017. június 20-án az Egyesült Nemzetek Biztonsági Tanácsának szankcióbizottsága úgy határozott, hogy két bejegyzést módosít az azon személyekre, csoportokra és szervezetekre vonatkozó jegyzékben, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     A 881/2002/EK rendelet I. mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 17-én.

                  a Bizottság részéről

                  az elnök

               Ursula VON DER LEYEN

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletének „Természetes személyek” részében az alábbi bejegyzéseknél megadott azonosító adatok a következőképpen módosulnak:

                        1.

                        az „Abdul Haq (más néven a) Maimaitiming Maimaiti, b) Abdul Heq, c) Abuduhake, d) Abdulheq Jundullah, e) 'Abd Al- Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Születési ideje: 1971.10.10. Születési helye: Chele körzet, Khuttan tartomány, Hszincsiang–Ujgur Autonóm Terület, Kína. Állampolgársága: kínai. Nemzeti személyazonosító száma: 653225197110100533 (kínai személyazonosító igazolvány). Egyéb információ: a) 2009 áprilisában Pakisztánban tartózkodott; b) értesülések szerint 2010 februárjában Pakisztánban meghalt. A 2a. cikk (4) bekezdésének b) pontjában meghatározott megjelölés időpontja: 2009.4.15.” bejegyzés helyébe
                        a következő bejegyzés lép:
                        „Abdul Haq (más néven a) Maimaitiming Maimaiti, b) Abdul Heq, c) Abudu Hake, d) Abdul Heq Jundullah, e) 'Abd Al-Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Születési ideje: 1971.10.10. Születési helye: Hotan tartomány, Hszincsiang–Ujgur Autonóm Terület, Kína. Állampolgársága: kínai. Nemzeti személyazonosító száma: 653225197110100533 (kínai nemzeti személyazonosító igazolvány száma). Egyéb információ: a) az Eastern Turkistan Islamic Movement (Kelet-türkisztáni Iszlám Mozgalom) vezetője és parancsnoka, az említett szervezet számára adománygyűjtésben és toborzásban vesz részt, b) 2016 júliusában Afganisztánban tartózkodott, c) 2009 áprilisában Pakisztánban tartózkodott. A 7d. cikk (2) bekezdésének i) pontjában meghatározott megjelölés időpontja: 2009.4.15.”

                        2.

                        az „Abu Bakr Al-Jaziri (más néven: Yasir Al-Jazari). Állampolgársága: a) algériai, b) palesztin. Egyéb információ: a) összeköttetésben áll az afgán támogatási bizottsággal (ASC), b) az al-Kaida tevékenységét elősegítő személy és kommunikációs szakértő, c) feltételezések szerint 2010 áprilisában Algériában tartózkodott. A 2a. cikk (4) bekezdésének b) pontjában meghatározott megjelölés időpontja: 2002.1.11.” bejegyzés helyébe
                        a következő bejegyzés lép:
                        „Boubekeur Boulghiti (más néven: a) Boubakeur Boulghit, b) Abu Bakr al-Jaziri, c) Abou Bakr Al Djazairi, d) Abou Yasser El Djazairi, e) Yasir Al-Jazari, f) Abou Yasser Al-Jaziri). Születési ideje: 1970.2.13. Születési helye: Rouiba, Algír, Algéria. Állampolgársága: a) algériai, b) palesztin. Egyéb információ: a) az afgán támogatási bizottság (ASC) pénzügyi igazgatója, b) az al-Kaida tevékenységét elősegítő személy és kommunikációs szakértő, c) feltételezések szerint 2010 áprilisában Algériában tartózkodott, d) Mohamed és Fatma Aribi fia. A 7d. cikk (2) bekezdésének i) pontjában meghatározott megjelölés időpontja: 2002.1.11.”


title: A Bizottság (EU) 2020/219 végrehajtási rendelete (2020. február 17.) az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról

text:
                  18.2.2020

                  HU

                  Az Európai Unió Hivatalos Lapja

                  L 44/17

         A BIZOTTSÁG (EU) 2020/219 VÉGREHAJTÁSI RENDELETE
         (2020. február 17.)
         az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes, Zimbabwéval szembeni korlátozó intézkedésekről szóló, 2004. február 19-i 314/2004/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     A 2011/101/KKBP tanácsi határozat (2) II. melléklete meghatározza azokat a természetes és jogi személyeket, akikre és amelyekre az említett határozat 5. cikke szerinti korlátozások alkalmazandók.

                     (2)

                     Az említett határozat végrehajtását az uniós szintű fellépés tekintetében a 314/2004/EK rendelet biztosítja. Konkrétan a 314/2004/EK rendelet III. melléklete felsorolja azon személyeket és szervezeteket, akikre és amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (3)

                     A Tanács 2020. február 17-én úgy határozott, hogy egy elhunyt személyre vonatkozó bejegyzést töröl a 2011/101/KKBP tanácsi határozat II. mellékletéből.

                     (4)

                     A 314/2004/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 314/2004/EK tanácsi rendelet III. melléklete helyébe az e rendelet mellékletében található szöveg lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 17-én.

                  a Bizottság részéről

                  az elnök

               Ursula VON DER LEYEN

            (1)  HL L 55., 2004.2.24., 1. o.

            (2)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).

            MELLÉKLET

                     „III. MELLÉKLET
                     A 6. cikkben említett személyek és szervezetek jegyzéke
                     I.   Személyek

                                 Név (és esetleges névváltozatok)

                                 Azonosító adatok

                                 A jegyzékbe vétel okai

                                             2.

                                             Mugabe, Grace

                                 Szül.: 1965.7.23.;
                                 útlevélszám: AD001159;
                                 személyiigazolvány-szám: 63-646650Q70.

                                 A ZANU-PF (Zimbabwe African National Union – Patriotic Front – Zimbabwei Afrikai Nemzeti Unió – Patrióta Front) Női Szövetségének korábbi titkára, részt vesz a demokráciát, az emberi jogok tiszteletben tartását és a jogállamiságot súlyosan sértő tevékenységekben. 2002-ben elfoglalta az Iron Mask Estate-et; a gyanú szerint illegálisan, nagy profitra tesz szert a gyémántbányászatból.

                                             5.

                                             Chiwenga, Constantine

                                 A Zimbabwei Védelmi Erők parancsnoka, tábornok (volt hadseregparancsnok, altábornagy),
                                 szül.: 1956.8.25.;
                                 útlevélszám: AD000263;
                                 személyiigazolvány-szám: 63-327568M80.

                                 A közös műveleti parancsnokság tagja, része van az elnyomó állami politika kialakításában vagy irányításában. A katonák segítségét használta a gazdaságok kisajátításához. A 2008-as választások során ő volt a fő szervezője az elnökválasztás második fordulóját kísérő erőszaknak.

                                             6.

                                             Shiri, Perence (más néven: Bigboy) Samson Chikerema

                                 Vezérőrnagy (légierő),
                                 szül.: 1955.11.1.;
                                 személyiigazolvány-szám: 29-098876M18.

                                 Magas rangú katonatiszt; a ZANU–PF közös műveleti parancsnokság tagja; részes az elnyomó állami politika kialakításában vagy irányításában. Szerepe volt többek között a 2008-as választások során Nyugat-Mashonalandban és Chiadzwában elkövetett politikai erőszakban.

                                             7.

                                             Sibanda, Phillip Valerio (más néven: Valentine)

                                 A Zimbabwei Nemzeti Hadsereg parancsnoka, alezredes,
                                 szül.: 1956.8.25. vagy 1954.12.24.;
                                 személyiigazolvány-szám: 63-357671H26.

                                 Magas rangú katonatiszt kormányzati kapcsolatokkal; része van az elnyomó állami politika kialakításában vagy irányításában.

                           II.   Szervezetek

                                 Név

                                 Azonosító adatok

                                 A jegyzékbe vétel okai

                                 Zimbabwe Defence Industries

                                 10th floor, Trustee House, 55 Samora Machel Avenue, PO Box 6597, Harare, Zimbabwe

                                 Kapcsolatban áll a Védelmi Minisztériummal és a ZANU–PF-hez tartozó kormányfrakcióval.

               ”


title: A Bizottság (EU) 2020/221 Végrehajtási Rendelete (2020. február 14.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Saucisse de Morteau”/„Jésus de Morteau” (OFJ)

text:
                  19.2.2020

                  HU

                  Az Európai Unió Hivatalos Lapja

                  L 46/1

         A BIZOTTSÁG (EU) 2020/221 VÉGREHAJTÁSI RENDELETE
         (2020. február 14.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Saucisse de Morteau”/„Jésus de Morteau” (OFJ)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 751/2010/EK bizottsági rendelet (2) alapján bejegyzett „Saucisse de Morteau”/„Jésus de Morteau” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Saucisse de Morteau”/„Jésus de Morteau” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 751/2010/EK rendelete (2010. augusztus 20.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saucisse de Morteau vagy Jésus de Morteau [OFJ]) (HL L 220., 2010.8.21., 57. o.).

            (3)  HL C 344., 2019.10.11., 11. o.


title: A Bizottság (EU) 2020/228 Végrehajtási Rendelete (2020. február 19.) az eritrozin kutyák és macskák takarmány-adalékanyagaként történő engedélyezéséről (EGT-vonatkozású szöveg)

text:
                  20.2.2020

                  HU

                  Az Európai Unió Hivatalos Lapja

                  L 47/1

         A BIZOTTSÁG (EU) 2020/228 VÉGREHAJTÁSI RENDELETE
         (2020. február 19.)
         az eritrozin kutyák és macskák takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az 1831/2003/EK rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A „színezékek, beleértve a pigmenteket is” csoportjának az „egyéb színezékek” rovatába sorolt eritrozint díszhalak takarmány-adalékanyagaként a 70/524/EGK irányelvnek megfelelően időbeli korlátozás nélkül engedélyezték. Szintén időbeli korlátozás nélkül engedélyezték a „színezékek, beleértve a pigmenteket is” csoportjának a „közösségi szabályok által élelmiszer-színezésre engedélyezett színezőanyagok” rovatába sorolt takarmány-adalékanyagként kutyák és macskák számára. Az adalékanyagot ezt követően – az 1831/2003/EK rendelet 10. cikke (1) bekezdése b) pontjának megfelelően – meglévő termékként felvették a takarmány-adalékanyagok nyilvántartásába.

                     (3)

                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be az eritrozinnek a díszhalak, valamint kutyák és macskák takarmány-adalékanyagaként történő engedélyezésére vonatkozóan. A kérelmező az adalékanyagnak az „érzékszervi tulajdonságokat javító adalékanyag” adalékanyag-kategóriába, valamint a „színezékek” funkcionális csoportba való besorolását kérte. A kérelmező ezenfelül – az 1831/2003/EK rendelet 7. cikkének megfelelően – kérelmet nyújtott be az eritrozin hüllők takarmány-adalékanyagaként történő új felhasználásának engedélyezése iránt, az adalékanyagnak az „érzékszervi tulajdonságokat javító adalékanyagok” adalékanyag-kategóriába és a „színezékek” funkcionális csoportba való besorolását kérelmezve. A közelmúltban a kérelmező visszavonta a díszhalakra és a hüllőkre vonatkozó kérelmét. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2011. november 16-i (3), 2015. szeptember 8-i (4) és 2019. április 3-i (5) véleményeiben megállapította, hogy az eritrozin a javasolt felhasználási feltételek mellett nincs káros hatással az állati egészségre. A Hatóság továbbá arra a következtetésre jutott, hogy a bőrgyógyászati reakciók, köztük a fényérzékenység, az erythroderma és a hámlás az eritrozinnak tulajdoníthatók, valamint hogy az alsó légutak expozíciója az adalékanyag felhasználójára nézve veszélynek minősül. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A 429/2008/EK bizottsági rendeletnek (6) megfelelően a környezeti kockázatbecslés I. szakasza megállapította, hogy a nem élelmiszer-termelő állatok takarmány-adalékanyagának szánt eritrozint – a jelentős környezeti hatás valószínűtlensége miatt – fel kell menteni a további értékelés alól, figyelembe véve, hogy a Hatóság a fent említett véleményeiben nem állapított meg tudományosan megalapozott kockázatokat. A Hatóság továbbá arra a következtetésre jutott, hogy az érintett anyaggal a takarmányok hatékonyan színezhetők, és kedvezően befolyásolja a díszhalak színét. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az eritrozin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     Mivel semmilyen biztonsági ok nem indokolja az érintett anyag engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és a „színezékek” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Átmeneti intézkedések

               (1)   A mellékletben meghatározott anyag és az azt tartalmazó előkeverékek, amelyeket 2020. szeptember 11. előtt állítottak elő és címkéztek a 2020. március 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

               (2)   A mellékletben szereplő anyagot tartalmazó takarmány-alapanyagok és takarmánykeverékek, amelyeket [e rendelet hatálybalépésétől számított 24 hónap eltelte – a dátumot a közzétételért felelős szolgálat illeszti be] előtt állítottak elő és címkéztek a [e rendelet hatálybalépésének időpontja – a dátumot a közzétételért felelős szolgálat illeszti be] előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 19-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  EFSA Journal 2011;9(12):2447.

            (4)  EFSA Journal 2015;13(9):4233.

            (5)  EFSA Journal 2019;17(5):5699.

            (6)  A Bizottság 429/2008/EK rendelete (2008. április 25.) az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról (HL L 133., 2008.5.22., 1. o.).

            MELLÉKLET

                        Az adalékanyag azonosító száma

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg hatóanyag/kg 12 %-os nedvességtartalmú teljes értékű takarmányban

                           Kategória: érzékszervi tulajdonságokat javító adalékanyagok. Funkcionális csoport: színezékek. i. a takarmányt megszínező vagy annak színét helyreállító anyagok

                        2a127

                        Eritrozin

                           Az adalékanyag összetétele:

                        az eritrozin fő összetevője a nátriumsó.
                        Szilárd formában

                        Kutyák
                        Macskák

                        –
                        –

                        –
                        –

                        16
                        13

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2030.3.11.

                           Az adalékanyag hatóanyagának nátriumsóként való jellemzése:

                        Az eritrozin alapvetően dinátrium-[2-(2,4,5,7-tetrajód-3-oxido-6-oxo-xantén-9-il)-benzoát] monohidrátból és mellékszínezékekből, valamint fő színtelen alkotórészként vízből, nátrium-kloridból és/vagy nátrium-szulfátból áll.
                        A kalcium- és a káliumsók szintén megengedettek.
                        Kémiai képlet: C20H6I4Na2O5·H2O
                        CAS-szám: 16423-68-0
                        Kémiai szintézissel előállított szilárd forma.
                        Tisztasági kritériumok:

                                    —

                                    az összes színezőanyag vízmentes nátriumsóban számítva: ≥ 87 % (vizsgálat)

                                    —

                                    szervetlen jodidok: ≤ 0,1 % (nátrium-jodidban számítva)

                                    —

                                    vízben oldhatatlan anyag: ≤ 0,2 %

                                    —

                                    kiegészítő színezőanyagok (a fluoreszceint kivéve): ≤ 4,0 %

                                    —

                                    fluoreszcein: ≤ 20 mg/kg

                                    —

                                    a színezőanyagoktól különböző szerves vegyületek:

                                                —

                                                trijód-rezorcin: ≤ 0,2 %

                                                —

                                                2-(2,4-dihidroxi-3,5-dijód-benzoil)-benzoesav: ≤ 0,2 %

                                                —

                                                7 és 8 közötti pH-értékű oldatból éterrel extrahálható anyag: ≤ 0,2 %

                           Analitikai módszer
                            (1)

                        A takarmány-adalékanyagban található eritrozin mennyiségének meghatározására:

                                    —

                                    spektrofotometria 526 nm-en (a FAO JECFA monográfia 1. számára (4. kötet) hivatkozó 231/2012/EU bizottsági rendelet)

                              A takarmányok eritrozintartalmának számszerű meghatározására:

                                    —

                                    nagy teljesítményű folyadékkromatográfiával kapcsolt tandem tömegspektrometria (LC-MS/MS).

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/229 Végrehajtási Rendelete (2020. február 19.) az L-triptofán valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

text:
                  20.2.2020

                  HU

                  Az Európai Unió Hivatalos Lapja

                  L 47/5

         A BIZOTTSÁG (EU) 2020/229 VÉGREHAJTÁSI RENDELETE
         (2020. február 19.)
         az L-triptofán valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően a Bizottsághoz kérelmeket nyújtottak be az Escherichia coli KCCM 80135, az Escherichia coli KCCM 80152, az Escherichia coli CGMCC 7.248 vagy a Corynebacterium glutamicum KCCM 80176 által termelt L-triptofán engedélyezésére vonatkozóan. A kérelmekhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelmek a „tápértékkel rendelkező adalékanyagok” adalékanyag-kategóriába sorolandó, az Escherichia coli KCCM 80135, az Escherichia coli KCCM 80152, az Escherichia coli CGMCC 7.248 vagy a Corynebacterium glutamicum KCCM 80176 által termelt L-triptofán valamennyi állatfaj takarmány-adalékanyagaként történő engedélyezésére vonatkoznak.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. január 22-i (2), 2019. április 2-i (3), 2019. április 3-i (4) és 2019. május 16-i (5) véleményében megállapította, hogy a javasolt felhasználási feltételek mellett az Escherichia coli KCCM 80135, az Escherichia coli KCCM 80152, az Escherichia coli CGMCC 7.248 vagy a Corynebacterium glutamicum KCCM 80176 által termelt L-triptofán nincs káros hatással sem a kérődző állatoktól eltérő állatok egészségére, sem a fogyasztók biztonságára, sem pedig a környezetre. A kérődzők tekintetében való biztonságosság érdekében az L-triptofánt meg kell védeni a bendőben való lebomlástól. A Hatóság megállapította, hogy az Escherichia coli KCCM 80152 és az Escherichia coli CGMCC 7.248 által termelt L-triptofán endotoxinszintje miatt az adalékanyag belélegzéskor kockázatot jelent a felhasználói számára. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság megállapította, hogy az Escherichia coli KCCM 80135, az Escherichia coli KCCM 80152, az Escherichia coli CGMCC 7.248 vagy a Corynebacterium glutamicum KCCM 80176 által termelt L-triptofán a nem kérődző állatok esetében a triptofán esszenciális aminosav hatékony forrásának tekinthető; ahhoz, hogy a kérődzők teljes mértékben hasznosítani tudják a kiegészítésként adott L-triptofánt, azt védeni kell a bendőben való lebomlástól. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az Escherichia coli KCCM 80135, az Escherichia coli KCCM 80152, az Escherichia coli CGMCC 7.248 vagy a Corynebacterium glutamicum KCCM 80176 által termelt L-triptofán értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 19-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  EFSA Journal 2019;17(2):5601.

            (3)  EFSA Journal 2019;17(5):5694.

            (4)  EFSA Journal 2019;17(5):5695.

            (5)  EFSA Journal 2019;17(6):5729.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik

                        3c441

                        -

                        L-triptofán

                           Az adalékanyag összetétele:

                        Por, legalább 98 %-os L-triptofán-tartalommal (szárazanyagra vetítve).
                        Legfeljebb 10 mg/kg 1,1′-etilidén-bisz-L-triptofánt (EBT) tartalmaz.

                        Valamennyi faj

                        -

                        -

                        -

                                    1.

                                    Az L-triptofán forgalmazása és készítmények adalékanyagaként való felhasználása megengedett.

                                    2.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.

                                    3.

                                    Az adalékanyag endotoxin-tartalmának és porképző képességének olyannak kell lennie, hogy az endotoxin-expozíció legfeljebb 1 600  IU endotoxin/légköbméter értékre korlátozódjon  (2).

                                    4.

                                    Az L-triptofán ivóvízbe keverve is felhasználható.

                                    5.

                                    A kérődzőknek szánt L-triptofánt bendővédetté kell tenni.

                                    6.

                                    Az adalékanyag címkéjén fel kell tüntetni a nedvességtartalmat.

                                    7.

                                    Az adalékanyag és az előkeverékek címkéjén fel kell tüntetni a következőt:
                                    „Az étrend L-triptofánnal – különösen ivóvízbe keverve – történő kiegészítése esetén az egyensúlyhiányok elkerülése érdekében figyelembe kell venni az összes esszenciális és feltételesen esszenciális aminosav táplálékkal történő bevitelét.”

                        2030.3.11.

                           A hatóanyag jellemzése

                           Escherichia coli KCCM 80135 baktériummal vagy

                           Escherichia coli KCCM 80152 baktériummal vagy

                           Escherichia coli CGMCC 7.248 baktériummal vagy

                           Corynebacterium glutamicum KCCM 80176 baktériummal történő fermentáció útján előállított L-triptofán.
                        Kémiai képlet: C11H12N2O2

                        CAS-szám: 73-22-3-

                           Analitikai módszerek
                            (1):
                        A takarmány-adalékanyagban található L-triptofán kimutatására:

                                    —

                                    a Food Chemicals Codex L-triptofánról szóló monográfiája.

                              A takarmány-adalékanyag és az előkeverékek L-triptofán-tartalmának meghatározására szolgáló módszer:

                                    —

                                    nagy teljesítményű folyadékkromatográfia fluoreszcenciás meghatározással (HPLC-FLD) – EN ISO 13904

                              A takarmánykeverékekben és takarmány-alapanyagokban található triptofán meghatározása:

                                    —

                                    nagy teljesítményű folyadékkromatográfia fluoreszcenciás meghatározással (HPLC-FLD), 152/2009/EK bizottsági rendelet (III. melléklet, G. pont).

                              A víz triptofántartalmának meghatározására:

                                    —

                                    nagy teljesítményű folyadékkromatográfia fluoreszcenciás meghatározással (HPLC-FLD)

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports

               (2)  Az adalékanyag endotoxinszintje és porképző képessége alapján, az EFSA által használt módszer (EFSA Journal 2017;15(3):4705) szerint kiszámított expozíció; analitikai módszer: Európai Gyógyszerkönyv 2.6.14. (bakteriális endotoxinok).